رقم تعريفي موحد د لمقاولة

الرقم التعريفي لموحد د لمقاولة (ب ) هو واحد الرقم إداري كتعطيه دولة لمغريب ل كل مقاولة أولا شركة أولا مؤسسة كاتمارس نشاط قتصادي ف لمغريب. الهدف منو هو تكون عند كل شركة هوية رقمية وحدة و متميزة باش تسهّل لمراقبة الضريبية، الإجتماعية، والتجارية.الجريدة الرسمية نمرة 5952، الصفحات 1690-1691، منشورة فـ16 يونيو 2011.

 التعريف 
ف المغرب، عملية التعريف ب المقاولات هي مجموعة ديال الإجراءات اللي كاتديرها الدولة عبر مؤسسات مختالفة بحال لمديرية لعامة د الضرائب، المحاكم التجارية، و الصندوق الوطني د الضمان الإجتماعي (CNSS). الهدف منها هو تعرف شكون الشركات اللي كتمارس النشاط ديالها فوق التراب المغربي ب طريقة قانونية و منظمة.

 إنشاء الرقم التعريفي الموحد 
تدار الرقم التعريفي الموحد د لمقاولة (ICE) فـ 2011، ف إطار الإصلاحات اللي دارتها الحكومة المغربية باش توحّد المعرفات الإدارية. كان الهدف هو تكون عند كل شركة هوية رقمية وحدة كتخدم مع جميع الإدارات: الضرائب، الصندوق الوطني د الضمان الإجتماعي، الجمارك، و المحاكم التجارية.

هاد القرار جا مبني على المرسوم نمرة 2-11-25 الصادر فـ 16 يونيو 2011، و المنشور فـ الجريدة الرسمية نمرة 5952.

 كيفاش كيتكوّن الرقم ICE 
الرقم كيكون من **15 نمرة** ب هاد الشكل:
الخانةالمعنىالمدةالملاحظاتالنماري 1 → 9كتعني هوية الشركة الأصليةدايمةكتميز كل مقاولة بوحدهاالنماري 10 → 13كتعني الفروع أولا المؤسسات التابعةمتغيرة"0000" للمؤسسة الوحيدة، و نماري خاصة ل كل فرع إضافيالنماري 14 → 15كتعني رقم المراقبة (Clé de contrôle)دايمةباش يتحققو من صحة الرقم
مثال:

 ICE : 001234567000012

→ الشركة رقم 001234567، الفرع رقم **0000 (يعني المؤسسة الرئيسية)، و كلمة المراقبة هي 12.

 الفايدة من ICE 
هاد النظام كيساعد فـ:

 التعريف السريع و الدقيق ب الشركات عند جميع الإدارات العمومية.
 تفادي الإزدواجية ف الضوسيات الإدارية.
 تسهيل الأداءات الجبائية و الإجتماعية.
 محاربة التهرب الضريبي و المقاولات الوهمية.
 تبسيط المساطر فـ المحاكم التجارية و عند تأسيس الشركات الجديدة.

 الأرقام و الإحصائيات 
على حساب تقرير وزارة الإقتصاد و المالية فـ 2024، وصل عدد المقاولات اللي عندها رقم ICE ل كثر من 1.4 مليون مقاولة. منها جوايه 92% مقاولات صغرى و متوسطة، و 8% مقاولات كبرى.
لعامعدد المقاولات المسجلةالمقاولات الجديدةنسبة النمو السنوي201150.00050.000—2015420.00080.000 +35%2018950.000110.000 +20%20201.200.00085.000 +12%20241.400.000100.000 +9%
هاد الأرقام كيبينو التوسع الكبير ف عتماد الرقم الموحد، خصوصاً بعد رقمنة المساطر الإدارية ف المغرب.

 العلاقة بين ICE و الإدارات العمومية 
كل إدارة ف المغرب كتستعمل الرقم التعريفي باش تعرف الشركة بزربة، سوا ف التعاملات الجبائية أولا ف التصاريح الإجتماعية. بحال:

 المديرية العامة د الضرائب كتستعملو باش تربط بين الرقم الضريبي و الضوسي ديال الشركة.
 CNSS كتستعملو باش تتبع لخدّاما ديال المقاولة.
 المكتب المغربي د لملكية الصناعية و التجارية (OMPIC) كيطلبو ف التسجيل التجاري.
 المديرية العامة د الجمارك كتستعملو ف التجارة لبرّانية.

 إجراءات الحصول على الرقم 
باش تاخد شركة رقم ICE، خاصها تدير واحد الضوسي بسيط عند OMPIC ولا ف موقعهم الإلكتروني. الخطوات هي:

 تسجيل الشركة قانونياً.
 تقديم الطلب الإلكتروني عبر منصة التسجيل.
 تلقّي الرقم نيشان مور المصادقة على الضوسي.

مدة المعالجة غالباً كتكون ما بين **24 و 72 ساعة**، و كيكون الرقم صالح مدى الحياة.

 الأثر الإقتصادي 
الرقم التعريفي الموحد ولا عندو دور كبير فـ رقمنة الإقتصاد الوطني. ب فضل هاد النظام، الإدارات ولات كتقدر تتبادل المعلومات بلا وراق، و ولات كتحارب الغش الإداري و الإزدواجية ف التصاريح.

النظام عطى حتى ثقة كبر للمستثمرين، خصوصاً لڭور، حيث ولّى ساهل يتحققو من الوضع القانوني ل أي شركة مغربية.

 تواريخ مهمة 
السنةالحدث2011إصدار المرسوم ديال لمصاوبة د الرقم التعريفي الموحد (ICE)2013عتماد النظام ف الإدارات الضريبية2015دخول CNSS للنظام الإلكتروني الجديد2018رقمنة التسجيلات التجارية ب شكل كامل2024تجاوز عتبة 1.4 مليون مقاولة مسجلة

 مصادر 
"Bulletin officiel n° 5952, pp. 1690–1691", 16 juin 2011. "Numéro ICE au Maroc : Définition, structure et comment l’obtenir", Le blog societe-maroc.net, 8 avril 2025. "Adhérons à l'identifiant commun de l'entreprise (ICE)", CGEM, août 2015. "Rapport sur les entreprises enregistrées à l’ICE", Ministère de l’Économie et des Finances, 2024. "Rapport annuel CNSS 2023", Casablanca, 2024.

 مزاود 

 الموقع الرسمي للمكتب المغربي للملكية الصناعية والتجارية 
 الموقع الرسمي لوزارة المالية
 بوابة الصندوق الوطني للضمان الاجتماعي 

تصنيف:قتيصاد لمغريب
تصنيف:إدونتيفيكاتور